b'\n_START_ARTICLE_\nDetonatorius\n_START_SECTION_\nDetonatoriaus sandara\n_START_PARAGRAPH_\nDetonatorius yra metalinis, plastikinis, re\xc4\x8diau i\xc5\xa1 kitoki\xc5\xb3 med\xc5\xbeiag\xc5\xb3 pagamintas vamzdelis vienu sandariu galu. Nepatyr\xc4\x99 \xc5\xbemon\xc4\x97s d\xc4\x97l pana\xc5\xa1aus dyd\xc5\xbeio ir i\xc5\xa1vaizdos gali j\xc4\xaf supainioti su ra\xc5\xa1ymo priemon\xc4\x97mis. I\xc5\xa1 atvirojo galo da\xc5\xbenai ky\xc5\xa1o laidai detonatoriui jungti \xc4\xaf elektros schem\xc4\x85 (jei detonatorius aktyvuojamas elektros srove) arba gali b\xc5\xabti palikta vietos padegamajai virvutei \xc4\xafstatyti. Priklausomai nuo su\xc5\xbeadinimo b\xc5\xabdo, sandara gali b\xc5\xabti ir kitokia._NEWLINE_Dalis detonatoriaus u\xc5\xbepildoma inicijuojan\xc4\x8dia sprogstam\xc4\x85ja med\xc5\xbeiaga (ISM). \xc5\xa0iuolaikiniuose detonatoriuose naudojamas \xc5\xa1vino azidas, \xc5\xa1vino stifnatas ir aliuminio pudra. Tai mi\xc5\xa1inys, u\xc5\xbetikrinantis did\xc5\xbeiausi\xc4\x85 galim\xc4\x85 saugum\xc4\x85 dirbant su ISM. Nepaisant to detonatorius i\xc5\xa1lieka pavojingiausia bombos dalimi. Giliau dedama TNT arba tetrilas karin\xc4\x97s paskirties detonatoriuose arba PETN civilinuose detonatoriuose._NEWLINE_Tai tik populiariausi \xc5\xa1iandien u\xc5\xbepildymo variantai. Skirting\xc5\xb3 gamintoj\xc5\xb3 ir skirtingos paskirties detonatoriuose gali b\xc5\xabti naudojami \xc4\xafvair\xc5\xabs inicijuojan\xc4\x8di\xc5\xb3 ir tarpini\xc5\xb3 sprogstam\xc5\xb3j\xc5\xb3 med\xc5\xbeiag\xc5\xb3 deriniai. Teori\xc5\xa1kai galima panaudoti bet koki\xc4\x85 ISM ar bet koki jos derin\xc4\xaf su brizantine sprogstam\xc4\x85j\xc4\x85 med\xc5\xbeaiga kaip u\xc5\xbepild\xc4\x85.\n_START_SECTION_\nDetonatoriaus sauga\n_START_PARAGRAPH_\nDetonatorius yra pavojingiausia bombos dalis. Jokiu b\xc5\xabdu negalima j\xc5\xb3 lau\xc5\xbeyti, m\xc4\x97tyti, ardyti. Nors u\xc5\xbepildas ma\xc5\xbeas, ta\xc4\x8diau jo visi\xc5\xa1kai pakanka, kad sprogimas rankoje nutraukt\xc5\xb3 pir\xc5\xa1tus, su\xc5\xbealot\xc5\xb3 veid\xc4\x85, akis. Labai da\xc5\xbenai karo nuniokuotose kra\xc5\xa1tuose vaikai randa kari\xc5\xb3 pamestus, i\xc5\xa1mestus detonatorius ir su jais \xc5\xbeaid\xc5\xbeia, kas da\xc5\xbenai labai blogai baigiasi. Detonatorius saugos sumetimais \xc4\xaf bomb\xc4\x85 da\xc5\xbeniausiai \xc4\xafmontuojamas tik prie\xc5\xa1 sprogdinant.'